264/2022

Útdráttur

Staðfestur var sá hluti ákvörðunar L um að X skyldi sæta nálgunarbanni samkvæmt a - lið 1. mgr. 4. gr. laga nr. 85/2011 um nálgunarbann og brottvísun af heimili til 24. júlí 2022 þannig að bann væri lagt við því að hann setti sig í samband við A svo sem með símhringingum, smáskilaboðum, tölvupósti eða samskiptum í gegnum samfélagsmiðla.

Úrskurður Landsréttar

Landsréttardómararnir A-kk-nf E. J-kk-nf og K-kvk-nf S-kvk-nf og K-kk-nf H-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 1. maí 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 2 8. apríl sama árí málinu nr. R- [...]/2022 þarsem staðfest var ákvörðun sóknaraðila 24. sama mánaðar umaðvarnaraðiliskyldisætanánartilgreindu nálgunarbanni í sex mánuði. Kæruheimild er í 3. mgr. 15. gr. laga nr. 85/2011 um nálgunarbann og brottvísun af heimili.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að nálgunarbanni verði markaður skemmri tími.

Niðurstaða

4

Samkvæmt a-lið 4. gr. laga nr. 85/2011 er heimilt að beita nálgunarbanni ef rökstuddur grunur er um að sakborningur hafi framið refsivert brot eða raskað á annan hátt friði brotaþola. Eftir b-lið sömu lagagreinar á sama við ef hætta er á að viðkomandi brjóti gegn brotaþola með þeim hætti sem í a-lið greinir.

5

Í málinu liggur fyrir upptaka af þeim atburði er varð 24. apríl 2022 sem sýnir varnaraðila rjúka út úr bíl sínum að bíl brotaþola, brjóta rúðuþurrku á bílnum, reyna að opna ökumannshurðina og berja í hliðarrúðu. Þá liggja fyrir gögn sem sýna fjölda smáskilaboða og hringingar varnaraðila í síma brotaþola sem styðja lýsingar brotaþola á því að varnaraðili hafi ítrekað sýnt af sér háttsemi sem er til þess fallin að valda hræðslu eða kvíða hjá henni. Verður og af þeim ráðið að varnaraðili er bæði undir rökstuddum grun um að hafa framið refsivert brot og að hafa á annan hátt raskað friði brotaþola. Framangreindu lagaskilyrði a-liðar 4. gr. laga nr. 85/2011 er því fullnægt.

6

Samkvæmt 1. mgr. 6. gr. sömu laga verður nálgunarbanni aðeins beitt þegar ekki þykir sennilegt að friðhelgi brotaþola verði vernduð með öðrum og vægari hætti og skal þess þá gætt að ekki sé farið strangar í sakirnar en nauðsyn ber til. Þrátt fyrir að í framburði brotaþola hjá lögreglu komi fram að hún óttist varnaraðila mjög verður með hliðsjón af framangreindu ákvæði og því að fyrir liggur að varnaraðili hóf afplánun dóms 25. apríl 2022, sem fyrirhugað er að ljúki 24. júlí sama ár, ekki talið að tilefni sé til þess að beita varnaraðila frekara nálgunarbanni að svo stöddu en að leggja bann við því að hann setji sig í samband við brotaþola svo sem með símhringingum, smáskilaboðum, tölvupósti eða samskiptum í gegnum samfélagsmiðla. Samkvæmt því verður ákvörðun sóknaraðila 24. apríl 2022 staðfest að hluta eins og nánar greinir í úrskurðarorði.

7

Ákvæði hins kærða úrskurðar um þóknun skipaðs verjanda varnaraðila er staðfest.

8

Þóknun skipaðs verjanda varnaraðila fyrir Landsrétti, sem ákveðin er að meðtöldum virðisaukaskatti eins og í úrskurðarorði greinir, greiðist úr ríkissjóði samkvæmt 38. gr. laga nr. 88/2008 um meðferð sakamála, sbr. 14. gr. laga nr. 85/2011.

Úrskurðarorð :

Staðfestur er sá hluti ákvörðunar sóknaraðila, lögreglustjórans á höfuðborgarsvæðinu, 24. apríl 2022 um að varnaraðili, X, skuli sæta nálgunarbanni samkvæmta - lið 1. mgr. 4. gr. laga nr. 85/2011 um nálgunarbann og brottvísun af heimili til 24. júlí 2022 þannig að bann sé lagt við því að hann setji sig í samband við A svo sem með símhringingum, smáskilaboðum, tölvupósti eða samskiptum í gegnum samfélagsmiðla.

Ákvæði hins kærða úrskurðar um þóknun skipaðs verjanda varnaraðila, U-kk-ef A-kk-ef E-kk-ef lögmanns, er staðfest.

Þóknun skipaðs verjanda varnaraðila fyrir Landsrétti 200.000 krónur greiðist úr ríkissjóði.